钦定古今图书集成/明伦汇编/氏族典/第487卷 > 《廖用贤尚友录》 > 谢泌
## 钦定古今图书集成/明伦汇编/氏族典/第487卷 > 《廖用贤尚友录》 > 谢泌

按《宋史谢泌传》：“泌字宗源，歙州歙人。自言晋太傅安
二十七世孙。好学有志操。太平兴国五年进士，解褐
大理评事，知清川县，迁著作佐郎。端拱初，为殿中丞，
拜左司谏，转金部员外郎，俄知三班、通进银台司，出
知湖州，再迁主客郎中，知虢州。咸平二年，徙知同州。
代还，加刑部，出为两浙转运使，复知审官院，直昭文”
馆、知荆南府，改襄州，迁太常少卿、右谏议大夫。大中
祥符五年卒。子衍，为太常寺、奉礼郎，衒将作监主簿。
衍为太子中舍。